*Par iepirkuma procedūras*

*“Elektroautobusu uzlādes stacijas infrastruktūras izbūve”*

 *(ID Nr.RS/2022/75) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums:*

*7. Pielikums “uzlādes iekārtas specifikācija” – punkts 7.1. “Vismaz OCPP 2.0.1 vai jaunāka versija” – Lūgums nomainīt prasīto komunikācijas protokolu no OCPP 2.0.1 uz OCPP 1.6, ko šobrīd izmanto absolūti lielākā daļa uzlādes iekārtu ražotāju un uzlādes iekārtu pārvaldības sistēmu izstrādātāju. Aktuālais komunikācijas protkols OCPP 1.6. spēj pilnībā nodrošināt visu nepieciešamo elektrisko autobusu uzlādes infrastruktūras iekārtu funkcionēšanai un pārvaldībai. Lai neierobežotu konkurenci un izvirzītu samērīgas prasības - būtu pieļaujams variants, kad iekārtu ražotājiem/pārvaldības sistēmu izstrādātājiem tiek dots laiks, piemēram, līdz 2024. – 2025. gadam ieviest šo protokolu uzstādītajām uzlādes iekārtām un pārvaldības risinājumam*.

Atbilde:

Informējam, ka nolikumā un tāmēs tiks veikti grozījumi, līdz ar ko, lūdzam sekot informācijai tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*2.jautājums:*

*7. Pielikums “uzlādes iekārtas specifikācija” – punkts 7.5. “Nodrošina pieslēgumu RS uzlādes tīkla vadības un monitoringa sistēmai.”* ***–*** *Lūgums sniegt vairāk informācijas ar Rīgas Satiksmes uzlādes tīkla un vadības sistēmu. Integrācijas jāveic ar tiešo savienojumu iekārtām izmantjot OCPP protokolu vai izmantojot API pieslēdzoties klāt piedāvātai iekārtu vadības sistēmai. Ja ir jāizmanto API, lūgums, sniegt informāciju kādu informāciju pasūtītājs vēlas redzēt savā sistēmā? Ja ir jāizmanto OCPP, lūgums, precizēt kādu versiju JSON vai SOAP?*

Atbilde:

Pretendentam ir jānodrošina integrācija ar Pasūtītāja Informācijas sistēmām izmantojot OCPP protokolu un datu apmaiņu ar datubāzi par autorizētām personām lietot uzlādes iekārtas, kā arī datu nosūtīšanu uz Pasūtītāja datubāzēm par veiktajām darbībām, piemēram, datums, laiks, kad uzlāde veikta, uzlādes veicēja ID, uzlādes apjoms, kā arī cita tehniskā informācija, kas tiks saskaņota datu integrācijas laikā. Pasūtītāja datubāzes ir balstītas uz atvērtā koda sistēmām PostgreSQL un Python. Datu apmaiņa jānodrošina Pasūtītāja iekšējā datu pārraides tīklā. Pasūtītājs nenodrošina API, bet Pretendentam jānodrošina API izstrāde integrācijas veikšana.

Iepirkumu komisijas priekšsēdētāja Inta Novika